[{"text_idx": "#000000", "text": "Okaze de la centjarig\u0302o de la Komunista Partio de C\u0302inio (KPC\u0302), El Popola C\u0302inio (EPC\u0302) intervjuis iujn el la gvidantoj de la komunistaj kaj laboristaj partioj de Eu\u0306ropo. C\u0302i-foje ni havas s\u0302ancon virtuale renkontig\u0302i kun Nina Kosta, alia grava reprezentantino de la eu\u0306ropa komunisma movado, por kapti s\u0302iajn opiniojn pri nia aktualeco."}, {"text_idx": "#000001", "text": "Nina Kosta estas sendependa akademia prelegantino pri arto kaj kulturo kaj krome laboras kiel instruistino de klasika baleto. Post doktorig\u0302o pri dancpedagogio, s\u0302i instruis por pluraj post-bakalau\u0306raj kursoj en britaj akademioj kaj s\u0302ia nuna esplorintereso estas socialisma realismo kaj sovetia baleto. S\u0302i estas vicprezidantino, kune kun Joti Brar, kaj asistantino pri la internaciaj aferoj de la Komunista Partio de Britio \u2013 Marksista-Leninista (CPGB-ML)."}, {"text_idx": "#000002", "text": "Nina Kosta parolas dum la kongreso de la brita komunista partio en Londono en oktobro 2021"}, {"text_idx": "#000003", "text": "EPC\u0302: La 1-an de julio 2021 la Komunista Partio de C\u0302inio okazigis ceremonion por celebri sian 100-jaran jubileon, lau\u0306 vi, kiuj estas g\u0302iaj plej rimarkindaj atingoj? Se per unu vorto vi devus resumi vian impreson pri C\u0302inio, kio estus tiu vorto kaj kial?"}, {"text_idx": "#000004", "text": "Nina Kosta: La fondinto de nia partio, elstara marksisma-leninisma pensulo Harpal Brar, donis mirindan skizon de la atingoj de C\u0302inio, kiam li salutis la centjarig\u0302on de la Komunista Partio de C\u0302inio."}, {"text_idx": "#000006", "text": "Alivorte, C\u0302inio estis postig\u0302inta loko. Oni antau\u0306supozis, ke C\u0302inio bezonis almenau\u0306 cent jarojn por farig\u0302i au\u0306tonoma lando. Tamen, sub la gvidado de la Komunista Partio de C\u0302inio, c\u0302inoj finfine venkis c\u0302i tiujn antau\u0306supozojn. KPC\u0302 konservis sendependecon de C\u0302inio, konstruis fortan landon kaj donis decan kaj civilizitan vivon por c\u0302iuj c\u0302inoj. G\u0302iaj atingoj oni povas resumi tiele:"}, {"text_idx": "#000007", "text": "G\u0302i c\u0302esigis imperiisman regadon kaj c\u0302iujn malvirtojn ligitajn kun tia regado. Du jarojn post liberig\u0302o, drogodependo estis eliminita per kombinaj\u0302o de punoj, amnestioj kaj tutlandaj eduk-programoj kaj kampanjoj. Prostituado, hazard-ludo kaj alkoholismo estis tute forigitaj. Homoj vivis en sekureco. La vivdau\u0306ro preskau\u0306 duoblig\u0302is. Tio c\u0302i estis la bazo de la prospero, kiun ni vidas hodiau\u0306 en C\u0302inio."}, {"text_idx": "#000010", "text": "G\u0302i komencis la procezon de ekonomia disvolvo per planita industriigo kaj kolektivigo. Evoluante tre rapide, C\u0302inio pruvis la superecon de la socialisma produktada sistemo. La C\u0302ina Popola Respubliko nun estas tutmonde la dua plej granda ekonomio kaj gvidas en multaj sektoroj."}, {"text_idx": "#000011", "text": "C\u0302inio multege progresis en la kampoj de arto, edukado kaj scienco, nuklea teknologio kaj artefaritaj satelitoj. Dum la gvidado de la prezidanto Mao Zedong, plenkreskula analfabeteco falis de 80% al 23%. C\u0302inio plibonigis la vivon de virinoj, realigante egalecon en edukado inter viroj kaj virinoj. Rimarkindaj atingoj estis plenumitaj pri sano, precipe en la kampo de la preventa medicino kaj de la popola mobilizado por solvi sanitarajn problemojn."}, {"text_idx": "#000013", "text": "C\u0302inio donis subtenon al la liberigaj movadoj en pluraj partoj de la mondo, ofertante alternativon al la Okcidenta superregado. C\u0302inio montris solidarecon kaj kunlaboron dum la pandemio kaj ofertas gvidan ekzemplon pri kompetenta planado, kio antau\u0306metas homajn vivojn al profito; g\u0302i estas lumo por tia socio, kian ni volas konstrui ankau\u0306 en Britio."}, {"text_idx": "#000014", "text": "Lau\u0306 nia opinio, C\u0302inio s\u0302uldas siajn c\u0302efajn sukcesojn al la gvidado de la Komunista Partio de C\u0302inio kaj g\u0302iaj marksismaj-leninismaj fundamentoj. Se mi devus uzi unu vorton por resumi mian impreson pri C\u0302inio, tiu vorto estus \"inspira\"."}, {"text_idx": "#000017", "text": "Ni salutas C\u0302inion pro tio, kaj ni respektas g\u0302in. La partio servas la homojn. C\u0302inio prosperas kaj g\u0302iaj homoj havas felic\u0302ajn vivojn. Tio c\u0302i estas la plej granda atingo de la partio kaj g\u0302i estis farita kun kaj por la homoj. Ni scias, ke c\u0302inoj neniam estas memkontentaj, sed senc\u0302ese antau\u0306eniras, por ke plimulte estu plenumita kaj konservita."}, {"text_idx": "#000018", "text": "En la Komunista Partio de Britio \u2013 Marksista-Leninista, ni kredas, ke la kolosaj atingoj de KPC\u0302 pri ekstermado de malric\u0302eco devenas de la meritoj de la produktiveco de la laboro bazita sur la ekonomio planita de la politika centro. Oni ne povas dubi pri tio, ke C\u0302inio donis la plej grandan kontribuon al la redukto de malric\u0302eco tutmonde, kaj ni atribuas c\u0302i tiun redukton ne nur al la post-reforma periodo, sed precipe al la marksismaj principoj de socialisma planado kaj g\u0302ia heredo. La sukcesoj de C\u0302inio pruvas tion, kion diris Engels: se produktado kaj distribuado efektivig\u0302as lau\u0306plane, la homaro spertas \"antau\u0306enig\u0302on, kiu metos c\u0302ion antau\u0306an en la ombron\" (Dialektiko de Naturo). Jen kio metis C\u0302inion sur la vojon kondukanta al progreso."}, {"text_idx": "#000021", "text": "EPC\u0302: Britio estas grava kunlabor-partnero de C\u0302inio. Marte brita c\u0302efministro Boris Johnson diris, ke li volas fortigi kunlaborojn kun C\u0302inio. Lau\u0306 vi, kiel la du landoj fortigos tian kunlaboron? En kiuj kampoj?"}, {"text_idx": "#000028", "text": "Nina Kosta: Ni esperas, ke la brita pragmatismo venkos kaj kondukos la registaron al sendependa jug\u0302o. Por la du landoj kune labori en reciproka fido povas esti utila estonteco, kaj precipe por Britio estus bone sekvi la ekzemplon de C\u0302inio, kiu donas pacon kaj prosperon al siaj homoj, tenante ilin for de militoj kaj konfliktoj. Ni pensas, ke la estonteco komprenigos nin, ke Britio bezonas bonajn kaj solidajn rilatojn kun la novigaj ekonomioj de Azio."}, {"text_idx": "#000029", "text": "Ni jam vidas belajn momentojn de kultura kunlaboro, kiel c\u0302inaj junuloj en WeChat subtenantaj Anglion en la eu\u0306ropa futbala turniro, kaj mi persone vidis kiel en Britio la juna generacio pli kaj pli bonvenigas c\u0302inajn varojn kaj kulturajn eksportaj\u0302ojn en la vivon kaj kutimojn."}, {"text_idx": "#000030", "text": "Kiel prelegantino en brita akademio, mi ankau\u0306 spertis la masivan pliig\u0302on en esplorad-kunlaboro kun c\u0302inaj esploristoj kaj graveco de la c\u0302inaj studentoj por la britaj universitatoj. C\u0302inio ig\u0302as superpotenco pri edukado kaj la fluo de studentoj inter la du landoj povas doni grandajn kulturajn rekompencojn. Kunlaboro kaj esplor-inters\u0302ang\u0302oj en nanoteknologioj kaj biokemio donos novajn kaj ekonomie utilajn produktojn kaj servojn, kiuj estos tre malfacile rezigni kaze de konflikto. Pli kaj pli multaj junuloj lernas la c\u0302inan lingvon por aliri tiujn novigajn sektorojn. Oni g\u0302enerale scias, ke C\u0302inio estas la ununura plej granda provizanto de eksterlandaj gestudentoj al Britio. Britio ne povas permesi al si perdi la grandegan enspezon, kiu devenas de la c\u0302inaj gestudentoj."}, {"text_idx": "#000031", "text": "Sed kiel Lord Palmerston deklaris antau\u0306 200 jaroj, imperiismo havas neniujn konstantajn amikojn, nur konstantajn interesojn. Se la popolo de Britio sukcesos rezisti al la militismo kaj al la amaskomunikiloj demonigantaj C\u0302inion, tiam ni povos dau\u0306re konstrui sur kunlaboro kaj reciprokaj profitoj. Sed se la instigo kontrau\u0306 C\u0302inio ig\u0302os konkreta, ni certas, ke C\u0302inio ne ig\u0302os viktimo kaj tute kapablos prizorgi sin mem."}, {"text_idx": "#000032", "text": "C\u0302iuj progresemuloj devas montri sian solidarecon al C\u0302inio, c\u0302ar g\u0302i klare ne estas la agresanto. La devo de la partioj en la avangardo de la laborista klaso en Okcidento estas rezisti al c\u0302i tiu kadukig\u0302inta malvarm-milita retoriko kaj miopa vido de kapitalismo, subteni pacon kontrau\u0306 imperiisma agreso kaj defendi la evoluon de C\u0302inio, alikaze poste ni mem pagos la prezon."}, {"text_idx": "#000033", "text": "Nina Kosta, kune kun iuj el la kamaradoj de la Komunista Partio en Italio, memorigas en Londono la Batalon de Cable Strato - kontrau\u0306fas\u0302isma agado, okazinta la 4-an de oktobro 1936."}, {"text_idx": "#000035", "text": "Nina Kosta: La estonteco de C\u0302inio estas por neniu alia antau\u0306vidi krom la popolo de C\u0302inio, kiu konstruas nuntempe sian propran estontecon kaj sur tre fortaj fundamentoj de la pasinteco. Sed kiel nia vicprezidantino Joti Brar argumentis en la lasta evento arang\u0302ita de KPC\u0302 en la c\u0302ina ambasadorejo en Londono: C\u0302inio havas grandegan signifon ne nur por la c\u0302ina popolo, sed ankau\u0306 por laboristoj kaj subpremataj homoj c\u0302ie en la mondo."}, {"text_idx": "#000036", "text": "Ni ankau\u0306 volas, ke homoj en Britio vidu estontecon por si mem kaj ke, tion farante, ili agnosku tion, kion la c\u0302inaj komunistoj faris, kion ni ankau\u0306 bezonos malkovri: manieron por meti la potencan ilon de marksismo en la manojn de la homamasoj, por ekkonstrui estontecon sen imperiismaj koloniistoj, malric\u0302eco, malegaleco, senlaboreco kaj mizero."}, {"text_idx": "#000038", "text": "C\u0302inio estas la estonteco c\u0302ar, lau\u0306 la vortoj de nia vicprezidantino Joti Brar: \"Socialismo estas nia komuna estonteco.\""}]